Diari Oficial de la Generalitat Valenciana


Sumari del DOGV 9524, del 01-02-2023 (2023/952)

CORRECCIÓ d'errades de la Resolució de 19 de setembre de 2022, de l'Autoritat de Transport Metropolità de València, per la qual s'aprova l'actualització del projecte de servei públic de transport CV-102 (València Metropolitana Nord).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9524

Data del DOGV
:   01-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/952


Data del document
:   26-01-2023

Organisme emissor
:   Autoritat de Transport Metropolità de València

Tipus de document
:   Correcció d'errades

Correcció d'errades

 Descriptors 

:   * autorització de transport

CORRECCIÓ d'errades de la Resolució de 19 de setembre de 2022, de l'Autoritat de Transport Metropolità de València, per la qual s'aprova l'actualització del projecte de servei públic de transport CV-102 (València Metropolitana Nord). [2023/952]  
Antecedents  
1. Mitjançant la Resolució de data 31 de juliol de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-102, València Metropolitana Nord, que va ser sotmés a informació pública de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana (anunci DOGV núm. 8354 € 03.08.2018).  
  
2. Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar una resolució amb data 3 d'abril de 2019, en què elevava a definitiva l'aprovació del Projecte de servei públic de transport CV-102, València Metropolitana Nord, d'abril de 2019 (DOGV 8527, 11.04.2019).  
3. L'ATMV té atribuïdes les competències sobre l'ordenació i la gestió del transport públic regular de viatgers de la Generalitat en l'àmbit territorial de l'Àrea Metropolitana de València segons el que es preveu en l'article 90.1 de la Llei 13/2016, de 29 de desembre, de mesures fiscals, de gestió administrativa i financera i d'organització de la Generalitat, sense perjudici de la qual cosa l'assumpció completa de la competència es va produir mitjançant acord del seu Consell d'Administració de data 31 de juliol de 2020.  
D'acord amb aquest marc competencial correspon a l'ATMV la gestió del Projecte de servei públic (PSP) CV-102, València Metropolitana Nord.  
4. Així mateix, amb les competències ja assumides per l'ATMV, es posa en servei al febrer de 2021 la concessió «CVV-256: Àrea Metropolitana de València Nord», que substituïa l'anterior concessió «CVV-256 entre València i Sagunt», i a l'octubre de 2021, la concessió «CVV-263: la Vall d'Uixó - València», que recollia la línia 320 entre la Vall d'Uixó i València inclosa en l'anterior concessió «CVCS-106 entre Bejís - la Vall d'Uixò - València», totes aquestes de conformitat amb el que s'estableix en l'apartat 5 de l'article 5 del Reglament (CE) núm. 1370/2007, del Parlament Europeu i del Consell, de 23 d'octubre de 2007, sobre els serveis públics de transport de viatgers per ferrocarril i carretera, i pel qual es deroguen els reglaments (CEE) núm. 1191/69 i (CEE) núm. 1107/70, del Consell, que preveu l'adopció de mesures excepcionals i d'emergència en forma d'adjudicació directa del contracte per un termini màxim de dos anys. Possibilitat, així mateix, prevista en la normativa sectorial nacional i autonòmica, en els articles 85 de la Llei 16/1987, de 30 de juliol, d'ordenació dels transports terrestres, i 31.4 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
5. El temps transcorregut des de la redacció i l'aprovació del Projecte de servei públic, així com l'assumpció de competències de l'ATMV, justifiquen la necessitat d'actualització del PSP CV-102, València Metropolitana Nord, amb vista a la seua posterior licitació o encàrrec.  
6. El 19 de setembre de 2022 s'aprova l'actualització del Projecte actualitzat de servei públic de transport CV-102, València Metropolitana Nord, redactat a l'agost de 2022, que es publica en el DOGV núm. 9439 el 30 de setembre de 2022.  
7. Advertits errors en el Projecte actualitzat de servei públic de transport CV-109, València Metropolitana Nord, aprovat per la Resolució de 19 de setembre de 2022, es procedeix a efectuar les rectificacions oportunes.  
  
Fonaments de Dret  
1. Que de conformitat amb el que es disposa en l'article 8.1 b) del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, és competència del Consell d'Administració de l'ATMV l'aprovació de la planificació de les xarxes i serveis de transport públic regular de viatgers.  
  
2. Que de conformitat amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.  
Després de l'acord previ del Consell d'Administració de l'ATMV, de data 25 de gener de 2023, resolc:  
  
Primer  
Aprovar la correcció d'errors de l'actualització del projecte de servei públic de transport CV-102, València Metropolitana Nord, redactat a l'agost de 2022, aprovat per la Resolució de 19 de setembre de 2022 i publicat en el DOGV núm. 9439 el 30 de setembre de 2022.  
  
  
Segon  
Publicar aquesta resolució en el Diari Oficial de la Generalitat Valenciana. La correcció d'errors del projecte definitiu actualitzat estarà disponible en la pàgina web de l'ATMV en l'enllaç següent:  
https://atmv.gva.es/va/projectes-definitius-autobus  
  
Contra aquesta resolució, que posa fi a la via administrativa, de conformitat amb el que es disposa en l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
  
a) Potestativament, un recurs de reposició davant el Consell d'Administració de l'ATMV, en el termini d'un mes a comptar de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de gener de 2023.- La presidenta del Consell d'Administració de l'Autoritat de Transport Metropolità de València: Rebeca Torró Soler.